CELEX: 32008R0977
Language: et
Date: 2008-10-03 00:00:00
Title: Komisjoni määrus (EÜ) nr 977/2008, 3. oktoober 2008 , teatavate kaupade klassifitseerimise kohta Euroopa ühenduste integreeritud tariifistikus (TARIC)

7.10.2008   
            
            
               ET
            
            
               Euroopa Liidu Teataja
            
            
               L 266/8
            
         
      KOMISJONI MÄÄRUS (EÜ) nr 977/2008,
   3. oktoober 2008,
   teatavate kaupade klassifitseerimise kohta Euroopa ühenduste integreeritud tariifistikus (TARIC)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määruse (EMÜ) nr 2658/87 artiklis 2 osutatud Euroopa ühenduste integreeritud tariifistiku (TARIC) ühtse kohaldamise tagamiseks on vaja võtta meetmeid, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri tõlgendamise üldeeskirjad. Neid eeskirju kohaldatakse ka kaupade kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.
            
         
               (3)
            
            
               Vastavalt osutatud üldeeskirjadele tuleb käesoleva määruse lisas esitatud tabeli 1. veerus kirjeldatud kaubad kõnealuse tabeli 3. veerus esitatud põhjustel klassifitseerida 2. veerus esitatud TARICi koodide alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saanud isik vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta TARICis, mis ei ole kooskõlas käesoleva määrusega.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse TARICis kõnealuse tabeli 2. veerus näidatud TARICi koodide alla.
   Artikkel 2
   Liikmesriigi tolliasutuse antud siduvale tariifiinformatsioonile, mis ei vasta käesoleva määruse sätetele, võib vastavalt määruse (EMÜ) nr 2913/92 artikli 12 lõike 6 sätetele tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. oktoober 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifitseerimine
                  (TARICi kood)
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Polüetüleentereftalaatkile (PET-kile) paksusega kuni 0,35 mm, metallitatud pinnaga, ei ole saadetud Brasiiliast ega Iisraelist.
                           
                        
               
                  3920621994
               
               
                  Klassifikatsioon määratakse kindlaks kombineeritud nomenklatuuri tõlgendamise üldreeglitega 1 ja 6, grupi 39 märkusega 10, CN-koodide 3920, 3920 62 ja 3920 62 19 ning TARICi koodi 3920621994 sõnastusega.
                  Pinna metallitamist tuleb käsitada pinnatöötlusena, mis ei tugevda kilet. Tooted tuleb seega klassifitseerida rubriiki 3920 (vt harmoniseeritud süsteemi selgitavad märkused rubriigi 3920 kohta, neljas lõik).
                  Kilel ei ole alamrubriikidesse 3920621100 kuni 3920621988 klassifitseeritud toodete omadusi.
                  Kõnealune kile tuleb klassifitseerida alamrubriiki 3920621994, kuna alamrubriigi 3920621994 sõnastus „Polüetüleentereftalaatkile (PET-kile)” hõlmab polüetüleentereftalaatkilet paksusega kuni 0,35 mm, mida ei saa klassifitseerida TARICi koodide 3920621100 kuni 3920621988 alla.
               
            
                  
                              2.
                           
                           
                              Polüetüleentereftalaatkile (PET-kile) paksusega üle 0,35 mm, metallitatud pinnaga, ei ole saadetud Brasiiliast ega Iisraelist.
                           
                        
               
                  3920629094
               
               
                  Klassifikatsioon määratakse kindlaks kombineeritud nomenklatuuri tõlgendamise üldreeglitega 1 ja 6, grupi 39 märkusega 10, CN-koodide 3920, 3920 62 ja 3920 62 90 ning TARICi koodi 3920629094 sõnastusega.
                  Pinna metallitamist tuleb käsitada pinnatöötlusena, mis ei tugevda kilet. Tooted tuleb seega klassifitseerida rubriiki 3920 (vt harmoniseeritud süsteemi selgitavad märkused rubriigi 3920 kohta, neljas lõik).
                  Kilel ei ole alamrubriikidesse 3920629020 kuni 3920629040 klassifitseeritud toodete omadusi.
                  Kile tuleb klassifitseerida alamrubriiki 3920629094, kuna alamrubriigi 3920629094 sõnastus „Polüetüleentereftalaatkile (PET-kile)” hõlmab polüetüleentereftalaatkilet paksusega üle 0,35 mm, mida ei saa klassifitseerida TARICi koodide 3920629020 kuni 3920629040 alla.